નવી દિલ્હી- સુપ્રીમ કોર્ટે આજે એક ઐતિહાસિક ચુકાદો સંભળાવતા ઈચ્છા મૃત્યુને કેટલીક શરતોને આધિન માન્યતા આપી છે. આ સાથે જ બંધારણની દ્રષ્ટીએ મૂળભૂત હકો પૈકી એક જીવન જીવવાના હકની કલમ 21ને લગતો આ ચુકાદો અસાધ્ય રોગના દરદીઓ માટે મહત્વપૂર્ણ સાબિત થશે. કોર્ટે પોતાના નિર્ણયમાં જણાવ્યું કે, ‘જે રીતે લોકોને સમ્માનથી જીવવાનો અધિકાર છે તેમ સમ્માનથી મરવાનો પણ હક્ક છે. અસાધ્ય રોગથી પડાતા વ્યક્તિ કે જેના સારા થવાની કોઈ આશા જ નથી તે નક્કી કરી શકશે કે પોતાને મૃત્યુ ક્યારે જોઈએ છે’. આપને જણાવી દઈએ કે, ચીફ જસ્ટિસ મિશ્રાની અધ્યક્ષતાવાળી પાંચ જજોની બેંચે 11 ઓક્ટોબર 2017ના રોજ આ કેસમાં પોતાનો નિર્ણય સુરક્ષિત રાખ્યો હતો. જ્યારે આજે એ અંગે ઈચ્છા મૃત્યુને સશર્ત માન્યતા આપી છે.